# Замбия

| Замбия Republic of Zambia англ., Icalo ca Zambia (Bemba) |
| --- |
|

Застава и герб

 |
| Розлога | 752 617 km² |
| Обывательство | 20 216 029 особ (2023) |
| Столиця | Лусака |
| ГДП (ПНС) на особу | $1 435 (2023)  |
| Интернет-домен | .zm |
| Часова зона | UTC+2 Central Africa Time |
| Телефонный код | +260 |
|  Замбия на Викискладѣ |

Мапа Замбии политична
Мапа Замбии физична
Лусака: финансовый центер
Водопад Виктории на рѣцѣ Замбези
**За́мбия** (анґл. *Zambia*), официално **Замбийска Република** (анґл. *Republic of Zambia*) — внутроземный штат во Выходной Африцѣ. Головне мѣсто — Лусака. Граничить з Демократичнов Републиков Конго на сѣверѣ, Танзаниов на сѣверо-востоку, Малави на выходѣ, Мозамбиком, Зимбабве, Ботсванов и Намибиов на югу, Анголов на западѣ.

До выголошеня независимости в року 1964 — протекторат Великобритании (стара назва Сѣверна Родезия). Глава державы и влады — президент. Законодарный орган — парламент (складеный из президента и еднопалатных Народных зборох). Замбия входить до Сполоченства Народох.

Од выголошеня независимости до року 2023 обывательство выросло три раз.

## География

Поверхность — габастое плоскогоря
вышкы 1000–1350 м. н. м. з окремыма островныма горами. Характерны суть плоскы западины тектоничного походженя, што творять Восточно-Африцку рифтову систему. На
сѣверѣ, при граници з Танзаниов, гора Сунзу (2067 м. н. м.). Клима субекваториална. Середня мѣсячна
температура 15–27 °С. Выпады 600–800 мм рочно в басейнѣ середного току рѣкы Замбези; до 800–1000 мм в восточной части плоскогоря и 1000–1400 мм на вододѣлном плато Лунда. Майже вшиткы рѣкы державы належать басейну рѣкы Замбези
(найвекшы притокы Кафуе и Луангва), рѣки
сѣверной части державы — басейну рѣкы Конго (Заир). Найвекшы озера: Бангвеулу, Танганьика (на югу), Мверу (на востоку). На рѣцѣ Замбези — найвекшый водозбор Кариба.
Лѣсы и корчовля занимають 49% територии.
В вологых районах — сезонно-воложны тропичны лѣсы и высокотравны саванны, в май засушливых районах — сухы тропичны лѣсы («миомбо») и акацова саванна з баобабом. Около 20 храненых народных паркох (Кафуе, Сиома-Нгвези, Сѣверна и Южна Луангва и иншы).

## Економика

Основа економикы — рудокопство, ориентоване на експорт, и нежелѣзна металургия. Доля
в ГДП (1986): рудокопства 30%, земледѣлства 18%. По завойованю независимости влада взяла курс на
укрѣпленя властной економикы и ограниченя
чужоземного капитала. В добываню мѣди (524 тыс. т в 1985) Замбия стоить на первых мѣстах в свѣтѣ. Добывають тыж кобалт (2,2 тыс. т в 1983),
цинк (39,2 тыс. т), олово (15,1 тыс. т), стрѣбро, манган, камняной угля.

В земледѣлствѣ занято 65% економично
активного обывательства (1983). Ораниця занимать около 3,5% територии, паствиска — около 30% (1983). Основна аграрна култура — мелай (647 тыс. т в 1985); з иншых
также доган (2,2 тыс. т), арахис (2,4 тыс. т), цукрова тростина (143 тыс. т), просо, маниок.
Паствове скотарство гамуе розширеность мухы цеце. Ставы (1985, в тысячах): рогатый статок 2380, овцѣ 40, козы 350, свинѣ 250. Рыболовство в озерах и рѣках
(около 78 тыс. т в 1983).

## Транспорт

В року 1984 довжина желѣзниць чинила 2,2 т. км, автодорог 40 т. км, в том числѣ асфалтовых и шутровых 14 т. км. Автопарк (1983) — 186 тысяч машин. Свого выхода ку морю 3амбия не мать, зато експорт иде переважно через порты Танзании
на Индийском океанѣ. Одты иде и нафтовод из Дар-ес-Салаама.

## Жерела

* **Zambia //THE WORLD FACTBOOK **Трёшников А.Ф.** Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— Стр 172–173 из 592. ISBN 5-85270-057-6русс.

## Референции